पृथ्वी शॉ 5वें ऐसे खिलाड़ी हैं जिन्होंने सबसे कम उम्र में ओपनिंग करते हुए अर्धशतक जड़ा है. 18 साल 329 दिन के पृथ्वीने राजकोट में शानदार अर्धशतक जड़ा. इस रिकॉर्ड लिस्ट में सबसे ऊपर हनीफ मोहम्मद हैं. 1952 में उन्होंने भारत के खिलाफ दिल्ली में अर्धशतक जड़ा था. उस वक्त उनकी उम्र 17 साल 302 दिन थी. इस लिस्ट में जे. स्टोलमेयर (18 साल 105 दिन), तमीम इकबाल (18 साल 290 दिन), इमरान फरहत (18 साल 294 दिन) हैं. अब पृथ्वी इस लिस्ट में शामिल हो चुके हैं.